|  |
| --- |
| +\*xfs\*pvs\*Akl\*cvA\*xBj\*uCi\*sli\*caa\*cEC\*rjb\*pBk\*- +\*yqw\*Dpy\*xAl\*Cyc\*ugc\*dwc\*oyD\*woc\*yfb\*fsE\*zew\*- +\*eDs\*cEy\*ors\*lyd\*lyd\*szp\*bst\*Btr\*BxB\*vsr\*zfE\*- +\*ftw\*dnA\*dsw\*skr\*rlu\*knb\*yzd\*vst\*oEs\*CDD\*onA\*- +\*ftA\*trc\*tDB\*pxk\*wko\*trc\*usk\*zhr\*yFa\*sqk\*uws\*- +\*xjq\*ydt\*rCi\*tpy\*lxr\*Ayo\*jaD\*als\*yfv\*oFy\*uzq\*- |

|  |
| --- |
|  |



**REPUBLIKA HRVATSKA**

**BJELOVARSKO-BILOGORSKA ŽUPANIJA**

**ŽUPAN**

KLASA: UP/I 112-02/25-02/34

URBROJ: 2103-15-25-1

Bjelovar, 21.08.2025.

Na temelju članka 53. a stavka 1. Zakona o lokalnoj i područnoj (regionalnoj) samoupravi (“Narodne novine” broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), 137/15, 123/17, 98/19 i 144/20) i članka 5. stavka 2. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11, 4/18, 112/19 i 17/25), u postupku imenovanja Matee Gebik, OIB: 91074903940, pročelnicom Upravnog odjela za opću upravu i pravne poslove Bjelovarsko-bilogorske županije, župan Bjelovarsko-bilogorske županije, OIB: 12928625880, donosi

**RJEŠENJE**

**o imenovanju**

1. **MATEA GEBIK, OIB:** **91074903940**, mag.iur., iz Bjelovara, Šetalište dr. Ivše lebovića 11, s ukupno 8 godina i 6 mjeseci radnog staža, od čega 8 godina i 6 mjeseci radnog iskustva na odgovarajućim poslovima, a na temelju ostvarenih rezultata u prethodnoj provjeri znanja, imenuje se za pročelnicu Upravnog odjela za opću upravu i pravne poslove Bjelovarsko-bilogorske županije na neodređeno vrijeme, s probnim radom u trajanju od tri (3) mjeseca.

2. Imenovana pročelnica Upravnog odjela za opću upravu i pravne poslove Bjelovarsko-bilogorske županije dužna je započeti s radom **01. rujna 2025. godine**, a danom početka rada počinje ostvarivati prava iz službe na radnom mjestu na koje je imenovana.

**3. Za navedene poslove utvrđen je koeficijent u visini 4,20 za obračun plaće.**

**4. Imenovana je oslobođena polaganja državnog ispita II. razine jer je isti položila 05. studenoga 2016. godine.**

***O b r a z l o ž e nj e***

Župan Bjelovarsko-bilogorske županije raspisao je javni natječaj za imenovanje pročelnika Upravnog odjela za opću upravu i pravne poslove Bjelovarsko-bilogorske županije, koji je objavljen u “Narodnim novinama”, broj 106/25 dana 25. srpnja 2025. godine te na mrežnoj stranici Hrvatskog zavoda za zapošljavanje, Područni ured Bjelovar i mrežnoj stranici Bjelovarsko-bilogorske županije dana 25. srpnja 2025. godine.

Prema odredbi članka 23.b i 24. Zakona o službenicima i namještenicima u lokalnoj i područnoj (regionalnoj) samoupravi, rješenje o imenovanju pročelnika upravnog tijela županije, donosi se za izabranog kandidata iz reda prijavljenih kandidata, na temelju izvješća i rang liste povjerenstva za provedbu javnog natječaja o rezultatima prethodne provjere znanja prijavljenih kandidata.

U postupku je utvrđeno, da su na raspisani javni natječaj za imenovanje pročelnika Upravnog odjela za opću upravu i pravne poslove Bjelovarsko-bilogorske županije pravodobne i uredne prijave podnijela dva kandidata.

Povjerenstvo za provedbu postupka javnog natječaja, sukladno ovlastima utvrđenim člankom 20. Zakona o službenicima i namještenicima u lokalnoj i područnoj (regionalnoj) samoupravi, utvrdilo je kako oba kandidata ispunjavaju formalne uvjete propisane javnim natječajem. Jedan kandidat nije pristupio testiranju.

Na temelju rezultata prethodne provjere znanja pisanim testiranjem, poznavanjem rada na računalu i intervjuom, povjerenstvo za provedbu javnog natječaja utvrdilo je rang listu kandidata, koju je uz Izvješće o provedenom postupku javnog natječaja za imenovanje pročelnika Upravnog odjela za opću upravu i pravne poslove Bjelovarsko-bilogorske županije, dostavilo županu Bjelovarsko-bilogorske županije.

Župan Bjelovarsko-bilogorske županije je na temelju rang liste i izvješća o provedenoj provjeri znanja među kandidatima izabrao Mateu Gebik, mag.iur. iz Bjelovara, Šetalište dr. Ivše Lebovića 11, s ukupno 8 godina i 6 mjeseci radnog staža, od čega 8 godina i 6 mjeseci radnog staža u struci, budući da je na testiranju ostvarila najbolji rezultat.

Izabrana kandidatkinja ispunjava propisane uvjete za radno mjesto pročelnice Upravnog odjela za opću upravu i pravne poslove Bjelovarsko-bilogorske županije, a na temelju ukupnog broja bodova koje je ostvarila u provjeri znanja.

Imenovana pročelnica dužna je započeti s radom ­­­01. rujna 2025. godine i od dana početka rada ostvaruje prava i obveze iz službe, a pravo na plaću ostvaruje u visini umnoška koeficijenta složenosti poslova za radno mjesto pročelnika 4,20, utvrđenog Odlukom o koeficijentima za obračun plaće službenika i namještenika u upravnim tijelima Bjelovarsko-bilogorske županije (“Županijski glasnik” broj 7/23), i osnovice za obračun plaće, uvećan za 0,5% za svaku navršenu godinu radnog staža, ali najviše do 20%.

Imenovana je oslobođena polaganja državnog ispita II. razine, jer je isti položila dana 05. studenog 2016. godine pred Državnom ispitnom komisijom pri Ministarstvu uprave, Svjedodžba o položenom državnom stručnom ispitu, KLASA: UP/I-133-02/16-01/3381, URBROJ: 515-04-02-02/17-16-6, od 16. studenog 2016. godine.

Slijedom navedenog, a temeljem članka 53.a stavka 1. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 5. stavka 2. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11, 4/18, 112/19 i 17/25), riješeno je kao u izreci rješenja.

UPUTA O PRAVNOM LIJEKU:

Protiv ovog rješenja ne može se izjaviti žalba, ali se može pokrenuti upravni spor tužbom pred Upravnim sudom u Zagrebu, u roku od 30 dana od dana dostave ovog rješenja.

**ŽUPAN**

**Marko Marušić, v.r.**

**DOSTAVITI:**

1. Matea Gebik - Bjelovar,
2. Mrežna stranica [www.bbz.hr](http://www.bbz.hr),
3. Upravni odjel za financije i proračun - ovdje,
4. Osobni dosje službenice - ovdje,
5. Pismohrana.